open-index/open-wikipedia-markdown huggingface dataset:
Τόμας Χέντρικ Ίλβες

Ο **Τόμας Χέντρικ Ίλβες** (*Toomas Hendrik Ilves*, 26 Δεκεμβρίου 1953) είναι Εσθονός πολιτικός και δημοσιογράφος, πρόεδρος της χώρας από το 2006 ως το 2016. Έχει παντρευτεί δύο φορές και έχει τρία παιδιά, ένα γιο και μία κόρη από τον πρώτο γάμο και μία κόρη από τον δεύτερο.

## Καριέρα
Γεννήθηκε στη Στοκχόλμη στις 26 Δεκεμβρίου του 1953 από γονείς Εσθονούς πρόσφυγες . Μεγάλωσε στις ΗΠΑ και ολοκλήρωσε τη δευτεροβάθμια εκπαίδευση στο Νιου Τζέρσεϊ. Εργάστηκε ως δημοσιογράφος στο Radio Free Europe και υπηρέτησε επί σειρά ετών ως πρεσβευτής στο Μεξικό, στον Καναδά και στις ΗΠΑ (1993). Το 1996 έγινε υπουργός Εξωτερικών και διατήρησε το αξίωμα μέχρι την παραίτησή του, το 1998. Την ίδια χρονιά εξελέγη πρόεδρος του Κόμματος του Λαού και δημιούργησε συμμαχία με τους Μετριοπαθείς.

Το 1999 έγινε ξανά υπουργός Εξωτερικών μέχρι το 2002, οπότε και διαλύθηκε ο λεγόμενος «Τριπλός συνασπισμός». Εξελέγη ευρωβουλευτής το 2004 με το Σοσιαλδημοκρατικό Κόμμα της Εσθονίας, κόμμα που δημιουργήθηκε ως εξέλιξη του παλαιού Κόμματος των Μετριοπαθών. 

## Πρόεδρος
Εξελέγη από εκλογική επιτροπή πρόεδρος της χώρας στις 23 Σεπτεμβρίου του 2006, με 174 ψήφους στον πρώτο γύρο. Ανέλαβε πρόεδρος στις 9 Οκτωβρίου του 2006 σε ηλικία 52 ετών έγινε την περίοδο της εκλογής του ο νεότερος εκλεγμένος αρχηγός κράτους στην Ευρώπη.

### Επανεκλογή 2011
Στις 29 Αυγούστου 2011 ο Ίλβες επανεξελέγη Πρόεδρος από το Κοινοβούλιο (που απαρτίζεται από 101 μέλη) για δεύτερη συνεχόμενη θητεία 5 ετών. Υποστηρίχτηκε από 73 βουλευτές και έγινε ο πρώτος υποψήφιος για την προεδρία που εξελέγη από τον πρώτο γύρο από το 1991, όταν η Εσθονία ανέκτησε την ανεξαρτησία της.

## Παραπομπές


## Εξωτερικοί σύνδεσμοι

* Estonians elect former exile as new president , DPA, 23 Σεπτεμβρίου 2006
* Ilves wins Estonia's presidential election, AP, 23 Σεπτεμβρίου 2006
*  Επίσημος ιστότοπος του Προέδρου της Εσθονικής Δημοκρατίας
*  Προσωπική ιστοσελίδα 

Κατηγορία:Πρόεδροι της Εσθονίας
Ιλβες
Μποζ Μπάρελ

Ο **Μποζ Μπάρελ** (*Raymond "Boz" Burrell*, 1 Αυγούστου 1946 - 21 Σεπτεμβρίου 2006) ήταν Άγγλος κιθαρίστας και μπασίστας. Συνεργάστηκε με τα συγκροτήματα King Crimson και Bad Company. Πέθανε από καρδιακή προσβολή στην Ισπανία.

## Παραπομπές


## Εξωτερικοί σύνδεσμοι
* 

Κατηγορία:Άγγλοι μουσικοί
Τόμι Ολιβένσια

Ο **Τόμι Ολιβένσια** (*Tommy Olivencia*, 15 Μαΐου 1938 - 23 Σεπτεμβρίου 2006) ήταν διάσημος Πορτορικανός τραγουδιστής και μπαντλίντερ της σάλσα.

## Βιογραφία
Γεννήθηκε στις 15 Μαΐου του 1938 ως Angel Tomas Olivencia Pagan και οργάνωσε την πρώτη του ορχήστρα το 1960, η οποία ονομαζόταν "Tommy Olivencia y La Primerísima Orquesta de Puerto Rico". Η ορχήστρα του συνδύαζε σουίνγκ και μελωδικούς ρυθμούς. Ο συνδυασμός αυτός έγινε το σήμα κατατεθέν της μουσικής του. Υπέγραψε συμβόλαιο με την *Inca Records* και παρέμεινε σε αυτήν ως το 1978. Το 1972 έκανε την πρώτη του επιτυχία με το *Secuestro* και ακολούθησε το *Juntos de Nuevo* (Together Again) το 1974 και το 'Planté Bandera* το 1975.
Η ορχήστρα του ήταν επίσης γνωστή ως "Tommy Olivencia School", επειδή από αυτήν αναδείχθηκαν οι πλέον ταλαντούχοι καλλιτέχνες της σάλσα στο Πουέρτο Ρίκο. Πέθανε από επιπλοκές του διαβήτη (που τον ταλάνιζε σε όλη του τη ζωή), στις [[23 Σεπτεμβρίου]] του [[2006]], σε ηλικία 68 ετών.

== Δισκογραφία ==
==Albums==
Μεταξύ των άλμπουμ που ηχογράφησε η ορχήστρα του είναι:
* *Trucu-Tu*
* *La Nueva Sensacion Musical De Puerto Rico* 1965
* *Jala-Jala y Guaguancó* 1966
* *Fire Fire* 1967
* *A Toda Maquina* 1968
* *Cuero...Salsa y Sentimiento* 1971
* *Secuestro* (Kidnapped) 1972
* *Juntos de Nuevo* (Together Again) 1974
* *Planté Bandera* 1975
* *Introducing Lalo Rodríguez and Simón Pérez* (1976)
* *El Negro Chombo 1977
* *La Primerísima* 1978
* *Sweet Trumpet-Hot Salsa* 1978
* *Tommy Olivencia y su Orquesta with Paquito Guzmán & Gilberto Santa Rosa * (1979)
* *Un Triangulo De Triunfo* (Triangle of Triumph) (1981)
* *Tommy Olivencia y su Orquesta with Frankie Ruiz & Carlos Alexis* 1983
* *Celebrando Otro Aniversario*(Celebrating Another Anniversary) (1984)
* *Ayer, Hoy, Mañana y Siempre*(Yesterday, Today, Tomorrow and Always) (1985)
* *30 Aniversario* 1987
* *El Jeque* 1990
* *Enamorado y Que!* (I'm in Love, What about it?) 1991
* *Vive La Leyenda* 1998
* *40 Aniversario Live* 2002

Τα ακόλουθα συγκαταλέγονται στα 100 καλύτερα τραγούδια της σάλσα
* *Casimira*
* *Como Lo Hacen* (How they do it)
* *Trucutru*
* *Pa'Lante Otra Vez*
* *Lobo Domesticado* (Domestic Wolf)
* *No Me Tires La Primera Piedra*

## Βραβεία
Ο Ολιβένσια τιμήθηκε με πλήθος βραβείων, μεταξύ των οποίων το Χρυσό Αμνό και τη Χρυσή Κουκουβάγια από τον Παναμά, για την καλύτερη ξένη ορχήστρα, αλλά και το κολομβιανό βραβείο 11ης Νοεμβρίου. Σε εθνικό επίπεδο τιμήθηκε από την πορτορικανή Γερουσία και με το βραβείο Χρυσή *Agueybana*.

## Παραπομπές


## Εξωτερικοί σύνδεσμοι

* Βιογραφία, δισκογραφία και στίχοι

Κατηγορία:Πορτορικανοί μουσικοί
Κατηγορία:Πορτορικανοί τραγουδιστές
Πίτερ Κλέντζος

Ο **Πίτερ Κλέντζος** (Peter Clentzos) ή **Παναγιώτης Χλέντζος** (15 Ιουνίου 1909 - 11 Σεπτεμβρίου 2006) ήταν Ελληνοαμερικανός επικοντιστής που έλαβε μέρος στην Ολυμπιάδα του 1932 στο Λος Άντζελες. Επίσης, εργάστηκε πολλά χρόνια σε σχολεία ως καθηγητής και γυμναστής.

## Βιογραφικές πληροφορίες

Ο Πίτερ Κλέντζος (Παναγιώτης Χλέντζος) γεννήθηκε στις 15 Ιουνίου 1909 στο Όκλαντ της Καλιφόρνια. Ήταν γιος Ελλήνων μεταναστών. Ο πατέρας του, που ήταν ξυλουργός και η μητέρα του είχαν έρθει από τα Κύθηρα. Ο Κλέντζος φοίτησε στο Πανεπιστήμιο της Νότιας Καλιφόρνια (University of Southern California), όπου ήταν μέλος της ομάδας στίβου. Επί τρία χρόνια μετείχε στην ομάδα στίβου του Πανεπιστημίου, η οποία υπό τον κόουτς Ντιν Κρόμγουελ (Dean Cromwell) κατέκτησε δυο φορές τον εθνικό κολεγιακό τίτλο του NCAA, το 1930 και το 1931.

Ως αθλητής του επί κοντώ προσπάθησε να μπει στην Ομάδα των ΗΠΑ για τους Ολυμπιακούς Αγώνες του 1932, αλλά δεν τα κατάφερε. Όμως, η ελληνική του ιθαγένεια του επέτρεψε να συμμετάσχει ως ένα από τα 16 μέλη της ελληνικής αποστολής. Κατέλαβε την 7η θέση με άλμα 12 πόδια και 3,5 ίντσες. Το προσωπικό του ρεκόρ ήταν 13 πόδια και 9 ίντσες (3,75μ). Ήταν ο πρώτος Έλληνας αθλητής που έσπασε το φράγμα των 4μ, το 1935 με 4,015μ ως αθλητής του Πανιωνίου Γ.Σ. 

Μετά την αποφοίτησή του από το πανεπιστήμιο, δίδαξε ιστορία και ξυλουργική, την οποία είχε μάθει από τον πατέρα του, στο Γυμνάσιο του Μπάρστοου (Barstow) της Καλιφόρνια. Επίσης, εργάστηκε ως προπονητής σε ομάδες στίβου και αμερικανικού ποδοσφαίρου. 

Στο Β΄ Παγκόσμιο Πόλεμο υπηρέτησε στον αμερικανικό στρατό στην Αεροπορική Βάση της Σάντα Άνα (Santa Ana Army Air Base) στην Καλιφόρνια ως προπαιδευτής και γυμναστής νεοσυλλέκτων. Μετά τον πόλεμο εγκαταστάθηκε στην Πασαντίνα (Pasadena) της Καλιφόρνια, μαζί με τη σύζυγό του, Έλεν, όπου εργάστηκε ως δάσκαλος και προπονητής στο Γυμνάσιο Ρούσβελτ (Roosevelt High School). Αργότερα, υπηρέτησε ως διαχειριστής (administrator) στο Γυμνάσιο Ναρμπόν (Narbonne High School) και ως υποδιευθυντής αρρένων στο Γυμνάσιο Φράνκλιν (Franklin High School) στο βορειοανατολικόΛος Άντζελες.

Το 2004, σε ηλικία 95 ετών, παρακολούθησε τους Ολυμπιακούς Αγώνες στην Αθήνα, ως επίσημος καλεσμένος της ελληνικής κυβέρνησης. Την ίδια χρονιά ήταν λαμπαδηδρόμος στη μεταφορά της ολυμπιακής φλόγας. Εθεωρείτο ο γηραιότερος εν ζωή Έλληνας που είχε λάβει μέρος σε Ολυμπιάδα.

Πέθανε στις 11 Σεπτεμβρίου 2006 σε ηλικία 97 ετών, στο νοσοκομείο του Ράντσο Μιράζ (Rancho Mirage) της Καλιφόρνια, από επιπλοκές σε εγχείρηση αποκατάστασης εξάρθρωσης. Άφησε ένα γιο, τον Πίτερ τζούνιορ.

## Αναφορές

* Noland, Claire. (2006, September 15). ''Pete Clentzos, 97; USC Athlete Was Olympian in 1932''. The Los Angeles Times

Κατηγορία:Αμερικανοί ελληνικής καταγωγής
Κατηγορία:Έλληνες ομογενείς αθλητές
Κατηγορία:Αμερικανοί αθλητές του στίβου
Κατηγορία:Έλληνες αθλητές του άλματος επί κοντώ
Κατηγορία:Αθλητές στίβου Πανιωνίου
Κατηγορία:Αμερικανοί γυμναστές
Κατηγορία:Έλληνες γυμναστές
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1932
Μίκι Χάργκιτεϊ

Ο **Μίκλος ("Μίκι") Χάργκιτεϊ** (*Hargitay Miklós*, 6 Ιανουαρίου 1926 - 14 Σεπτεμβρίου 2006) ήταν Ούγγρος ηθοποιός και μίστερ Υφήλιος το 1955. Υπήρξε σύζυγος της ηθοποιού Τζέιν Μάνσφιλντ, με την οποία απέκτησε τρία παιδιά.

## Βιογραφία
Γεννήθηκε το 1926 στην Ουγγαρία και έπειτα από τον Β' Παγκόσμιο Πόλεμο, εγκαταστάθηκε στις ΗΠΑ. Το 1955 απέκτησε τους τίτλους Mr. Universe, Mr. America και Mr. Olympia.

Το 1957 πραγματοποίησε την πρώτη του κινηματογραφική εμφάνιση. Έπαιξε σε πολλές ταινίες στο πλευρό της Μάνσφιλντ (*Οι έρωτες του Ηρακλή* *Υποσχέσεις !Υποσχέσεις!*). Τον Οκτώβριο του 1960 επισκέφτηκε μαζί με την Τζέιν Μάνσφιλντ την Ελλάδα, καθώς η Μάνσφσιλντ ανέλαβε να υποδυθεί το ρόλο Ελληνίδας ηθοποιού στην ταινία *Συνέβη στην Αθήνα*. Πήραν διαζύγιο το 1964. Αργότερα έπαιξε σε ιταλικές ταινίες χλαμύδας και ταινίες τρόμου.

## Παραπομπές


Κατηγορία:Ούγγροι ηθοποιοί
Κατηγορία:Αμερικανοί ηθοποιοί κινηματογράφου
Πατρίσια Κένεντι Λόφορντ

Η **Πατρίσια Κένεντι Λόφορντ** (6 Μαΐου 1924- 17 Σεπτεμβρίου 2006) ήταν αδερφή του Τζον Φιτζέραλντ Κένεντι και σύζυγος του βρετανού ηθοποιού Πίτερ Λόφορντ, η οποία υποστήριξε και βοήθησε τους αδελφούς της στην πολιτική τους καριέρα . Ήταν το 6ο παιδί του Joseph P. Kennedy, Sr. και της Rose Elizabeth Fitzgerald. Παντρεύτηκε τον ηθοποιό Πίτερ Λόφορντ στις 23 Απριλίου 1954. Απέκτησαν 4 παιδιά αλλά χώρισαν λίγο μετά τη δολοφονία του Τζον Φ. Κένεντι (1963).

## Παραπομπές


Πατρισια
Πατρισια
Κατηγορία:Ιρλανδοαμερικανοί
Σβεν Νίκβιστ

Ο **Σβεν Νίκβιστ ** (Sven Vilhem Nykvist, 3 Δεκεμβρίου 1922 – 20 Σεπτεμβρίου 2006) ήταν Σουηδός διευθυντής φωτογραφίας, βραβευμένος δύο φορές με Όσκαρ. Γεννήθηκε στη Μουχέντα και συνεργάστηκε ανάμεσα σε άλλους και με τον μεγάλο σκηνοθέτη Ίνγκμαρ Μπέργκμαν. Κέρδισε δύο βραβεία Όσκαρ Φωτογραφίας για τις ταινίες *Κραυγές και Ψίθυροι* (1973) και *Φάνι και Αλέξανδρος* (1982), αμφότερες ταινίες του Μπέργκμαν ενώ προτάθηκε επίσης για τις ταινίες *Η αβάσταχτη ελαφρότητα του είναι* (1988) και για το *Βόδι* (1991), ταινία την οποία σκηνοθέτησε ο ίδιος και διαγωνίστηκε στην κατηγορία καλύτερης ξενόγλωσσης ταινίας.

## Επιλεγμένη φιλμογραφία

*  Celebrity (1998) 
*  What's Eating Gilbert Grape (1993) 
*  Άγρυπνος στο Σιάτλ (1993) 
*  Chaplin (1992) 
*  Crimes and Misdemeanors (1989) 
*  New York Stories (1989) (απόσπασμα "Oedipus Wrecks") 
*  The Unbearable Lightness of Being (1988) (προτάθηκε για Όσκαρ) 
* The Sacrifice (1986) 
*  Agnes of God (1985) 
*  Φάνι και Αλέξανδρος (1982) (Fanny och Alexander) (κέρδισε Όσκαρ) 
*  From the Life of the Marionettes (1980) (Aus dem Leben der Marionetten) 
*  Pretty Baby (1978) 
*  Autumn Sonata (1978) (Höstsonaten) 
*  The Serpent's Egg (1977) (Das Schlangenei) 
*  Πρόσωπο με Πρόσωπο (1976) (Ansikte mot ansikte)
*  The Magic Flute (1975) (Trollflöjten) 
*  Σκηνές από έναν γάμο (1973) (Scener ur ett äktenskap) 
*  Cries and Whispers (1973) (Viskningar och rop) (κέρδισε Όσκαρ) 
*  The Touch (1971) (Beröringen) 
*  The Passion of Anna (1969) (En Passion) 
*  Hour of the Wolf (1968) (Vargtimmen) 
*  Shame (1968) (Skammen) 
*  Persona (1966) 
*  Χειμωνιάτικο Φως (1963) (Nattvardsgästerna) 
*  Η Σιωπή (1963) (Tystnaden) 
*  Μέσα από τον Σπασμένο Καθρέφτη (1961) (Såsom i en spegel) 
*  Η Πηγή των Παρθένων (1960) (Jungfrukällan) 
*  Sawdust and Tinsel (1953)

## Παραπομπές


Νικβιστ
Κατηγορία:Βραβευμένοι με Όσκαρ Καλύτερης Φωτογραφίας
Κατηγορία:Κινηματογραφιστές
Ζούζα Κορμότσι

Η **Ζούζα Κορμότσι** (Zsuzsa Körmöczy, 25 Αυγούστου 1924 - 16 Σεπτεμβρίου 2006)  ήταν αθλήτρια της αντισφαίρισης από την Ουγγαρία.  

Είναι περισσότερο γνωστή για τις επιτυχίες της το 1958. Κατέκτησε το Γαλλικό Όπεν το 1958 στο απλό γυναικών, την τρίτη θέση στο απλό του Ουίμπλεντον και τη 2η στο ατομικό στην παγκόσμια κατάταξη στις γυναίκες. Αποχώρησε το 1964 και ανέλαβε την προπόνηση του συλλόγου "Βάσας". Η καλύτερη θέση στην καριέρα της που είχε φτάσει είναι η No. 2 στον κόσμο το 1958.

## Παραπομπές


Κατηγορία:Ουγγαρέζες αθλήτριες της αντισφαίρισης
Ανουσέχ Ανσαρί

Η **Ανουσέχ Ανσαρί** (γενν. 12 Σεπτεμβρίου 1966), είναι Αμερικανίδα-Ιρανή επιχειρηματίας, η οποία έγινε η πρώτη γυναίκα-τουρίστρια στο Διάστημα, επιβαίνοντας στο ρωσικό διαστημόπλοιο Soyuz, το οποίο εκτοξεύθηκε από το κοσμοδρόμιο Μπαϊκονούρ με προορισμό τον Διεθνή Διαστημικό Σταθμό.

Το *Soyuz ΤΜΑ-9* εκτοξεύθηκε στις 18 Σεπτεμβρίου 2006, μεταφέροντας εκτός της Ανσαρί τον Ρώσο κοσμοναύτη Μιχαήλ Τιούριν και τον Αμερικανό αστροναύτη Μάικλ Λόπεζ-Αλέγκρια. Η Ανουσέχ Ανσαρί μάλιστα, δεν έγινε απλώς η πρώτη γυναίκα διαστημική τουρίστρια, αλλά και η πρώτη μουσουλμάνα και Ιρανή που ταξιδεύει στο Διάστημα. Η Ανσαρί επέστρεψε στη Γη μετά από 10 ημέρες ενώ ο Τιούριν και ο Λόπεζ-Αλέγκρια παρέμειναν στον Διεθνή Διαστημικό Σταθμό για έξι μήνες.

Η Ανσαρί, που μένει στο Ντάλας και είναι επιχειρηματίας στον τομέα των τηλεπικοινωνιών, έφυγε από το Ιράν το 1984. Είναι συνιδρύτρια και Πρόεδρος της εταιρείας Prodea Systems, Inc..

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αστροναύτες
Κατηγορία:Αμερικανοί επιχειρηματίες
Κατηγορία:Αμερικανοί ευεργέτες
Κατηγορία:Αμερικανοί μηχανικοί
Κατηγορία:Αμερικανοί απομνημονευματογράφοι
Κατηγορία:Ιρανοί αστροναύτες
Κατηγορία:Ιρανοί επιχειρηματίες
Κατηγορία:Ιρανοί ευεργέτες
Κατηγορία:Ιρανοί μηχανικοί
Κατηγορία:Ιρανοί απομνημονευματογράφοι
Ενρίκε Γκοριαράν Μέρλο

Ο **Ενρίκε Γκοριαράν Μέρλο** (18 Οκτωβρίου 1941- 22 Σεπτεμβρίου 2006) ήταν πρώην αριστερός αντάρτης που ηγήθηκε της οργάνωσης που δολοφόνησε τον πρώην δικτάτορα της Νικαράγουας, Αναστάσιο Σομόσα, το 1980.

## Βιογραφία
Ο Γκοριαράν, ο οποίος υπήρξε στην εποχή του ψυχρού πολέμου ένας από τους πλέον καταζητούμενους ανθρώπους στη Λατινική Αμερική, τις δεκαετίες του 1970 και του 1980, πρόσφατα είχε δηλώσει ότι πλέον υιοθετεί τον κοινοβουλευτισμό και είχε ανακοινώσει ότι θα έθετε υποψηφιότητα για την προεδρία της Αργεντινής. Είχε ιδρύσει τον Μαρξιστικό Λαϊκό Απελευθερωτικό Στρατό, που είχε προβεί σε ένοπλες επιθέσεις και απαγωγές τη δεκαετία του 1970 στην Αργεντινή. Στελέχη της οργάνωσης πολέμησαν επίσης στο πλευρό των Σαντινίστας στη Νικαράγουα.

Το 1989, όταν είχε αποκατασταθεί η δημοκρατία στην Αργεντινή, ο Γκοριαράν ηγήθηκε μιας ένοπλης επίθεσης σε στρατόπεδο των ενόπλων δυνάμεων από την οποία βρήκαν το θάνατο 39 άνθρωποι. Αιτιολόγησε την ενέργεια λέγοντας ότι επιχείρησε να αποτρέψει ένα επαπειλούμενο πραξικόπημα. Εγκατέλειψε την Αργεντινή και μετά από χρόνια ζωής στην παρανομία συνελήφθη σε ένα δρόμο του Μεξικού. Ισχυρίσθηκε ότι απήχθη από μυστικούς πράκτορες και μεταφέρθηκε στην Αργεντινή παράνομα, χωρίς να μεσολαβήσουν διαδικασίες έκδοσης. Στην Αργεντινή δικάσθηκε το 1997 και καταδικάσθηκε σε ποινή ισόβιας κάθειρξης. Πραγματοποίησε πολλές απεργίες πείνας πριν του αποδοθεί χάρη από τον τότε πρόεδρο Εδουάρδο Ντουάλντε και απελευθερωθεί το 2003.

Στην διάρκεια της δίκης του, το 1997, ο Γκοριαράν δεν έδειξε ίχνος μεταμέλειας και ζήτησε να του επιβληθεί η σκληρότερη ποινή, λέγοντας πως οτιδήποτε άλλο θα αποτελούσε ταπείνωση για τον ίδιο. Αργότερα, ενόσω ήταν στη φυλακή, αναθεώρησε την θέση του. Εκτίμησε ότι μπορούσε να υπάρξει απάντηση διαμέσου της δημοκρατίας και δοθεισών των συνθηκών στη Λατινική Αμερική θεώρησε ότι η επανάσταση δια των όπλων δεν είχε πια νόημα.

Ο Ενρίκε Γκοριαράν Μέρλο πέθανε στην Αργεντινή, στις 22 Σεπτεμβρίου του 2006, από ανακοπή της καρδιάς.

## Παραπομπές


## Εξωτερικοί σύνδεσμοι
* https://web.archive.org/web/20061007093902/http://www.elortiba.org/gmerlo.html - Βιογραφία.

Κατηγορία:Νικαράγουα
Κατηγορία:Αργεντινοί επαναστάτες
Κατηγορία:Αργεντινοί ακτιβιστές
Πάμπλο Σάντος

Ο **Πάμπλο Σάντος** (*Pablo Santos Williams*, 9 Ιανουαρίου 1987 – 15 Σεπτεμβρίου 2006) ήταν Μεξικανός ηθοποιός. Έγινε γνωστός τόσο μέσα από τον κινηματογράφο όσο και από τη συμμετοχή του σε τηλεοπτικές σειρές. Σκοτώθηκε σε ηλικία 19 ετών, σε αεροπορικό δυστύχημα, ενώ μετέβαινε στο Ακαπούλκο με φίλους. Το ιδιωτικό του αεροσκάφος "Πάιπερ" παρουσίασε τεχνικά προβλήματα και συνετρίβη στο αεροδρόμιο της Τολούκας και ο Σάντος βρήκε τραγικό θάνατο.

## Φιλμογραφία

*Gettin' Some Jail Time (2006) 
*Walkout (2006) (TV) .
*Sea of Dreams (2005) 
*Shackles (2005) 
*Party Animalz (2004) 
*"Boston Public" Chapter Sixty Seven (2003) TV επεισόδιο 
*"The Proud Family" Johnny Lovely (2003) TV επεισόδιο
*"Law & Order: Special Victims Unit" 
*Angels (2002) TV επεισόδιο
*"Greetings from Tucson" (2002) TV σειρά
*Cojones (2002) 
*Red Kiss (2002) TV επεισόδιο
*"American Family" 
*Crash Boom Love: Part 1 (2002) TV επεισόδιο
Crash Boom Love: Part 2 (2002) TV επεισόδιο
*"The Shield" Our Gang (2002) TV επεισόδιο
*"Alias" Doppelganger (2001) TV επεισόδιο
*Llorona del río, La (2001) 
* Comenzando De Nuevo (2000) TV επεισόδιο

## Εξωτερικοί συνδέσμοι
* http://www.imdb.com/name/nm1179675/ Ο Πάμπλο Σάντος στο internet movie database

Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Φορ Γκνασινγκμπέ

Ο **Φωρ Εσοζιμνά Γκνασινγκμπέ** (*Faure Essozimna Gnassingbé*, 6 Ιουνίου 1966-) είναι Τογκολέζος πολιτικός, ο οποίος υπηρέτησε επί 20 χρόνια ως πρόεδρος της αφρικανικής χώρας από το 2005 έως το 2025. Διαδέχθηκε στο αξίωμα τον αποβιώσαντα πατέρα του, Γκνασινγκμπέ Εγιαντεμά και επανεξελέγη το 2005, το 2010, το 2015 και το 2020.

## Καριέρα
Γεννήθηκε στις 6 Ιουνίου του 1966. Υπηρέτησε ως υπουργός Δημοσίων έργων, Ορυχείων και Τηλεπικοινωνιών, την περίοδο 2003-05. Ήταν Πρόεδρος του Τόγκο επί 20 ημέρες, από τις 5 Φεβρουαρίου ως τις 25 Φεβρουαρίου 2005. Διορίστηκε πρόεδρος αμέσως μετά το θάνατο του ηγέτη πατέρα του. Παραιτήθηκε αργότερα και εξελέγη στις προεδρικές εκλογές της 26ης Απριλίου 2005. Ωστόσο, η Αντιπολίτευση έκανε λόγο για νοθεία. Ορκίστηκε πρόεδρος στις 4 Μαΐου του 2005.

### Φόβοι για επίθεση
Τα μεσάνυχτα στις 13 Απριλίου του 2009 έγινε γνωστό ότι ανακρίθηκαν πέντε ανώτατοι αξιωματικοί του στρατού για φερόμενη επίθεση που σχεδίαζαν εναντίον του προέδρου. Οι δυνάμεις ασφαλείας επέδραμαν και στην οικία του πρώην υπουργού και αδερφού του Γκνασινγκμπέ, Κπάτσα. Για λόγους ασφαλείας ο Φωρ είχε αναβάλει το ταξίδι του στην Κίνα την προηγούμενη ημέρα. Ο αδερφός του Γκνασινγκμπέ συνελήφθη στις 15 Απριλίου και αρνήθηκε τις κατηγορίες περί συνωμοσίας για ανατροπή του αδερφού του.

### Επανεκλογές 2010, 2015 και 2020
Στις προεδρικές εκλογές, οι οποίες διεξήχθησαν στις 4 Μαρτίου 2010 και αμφισβητήθηκαν από την αντιπολίτευση ο πρόεδρος Εγιαντεμά επανεξελέγη με ποσοστό 60,9% έναντι 33,94% για τον αντίπαλό του, Ζαν Πιερ Φαμπρ από την Ένωση των Δυνάμεων για την Αλλαγή (UFC). Ορκίστηκε για δεύτερη προεδρική θητεία στις 3 Μαΐου του 2010.
Ο Φωρ επανεκλέχθηκε στις εκλογές του Απριλίου του 2015, με ποσοστό 58,7%. Έτσι, ξεκίνησε μια 3η θητεία στο ύπατο αξίωμα της χώρας.

Στις προεδρικές εκλογές του Φεβρουαρίου του 2020 κέρδισε από τον 1ο γύρο και τέταρτη προεδρική θητεία.. Ο Γκνασινγκμπέ κέρδισε γύρω στο 72% των ψήφων, επικρατώντας του πλησιέστερου αντιπάλου του, Αγκμπεγιομέ Κότζο, ο οποίος έλαβε το 18% των ψήφων.
### Επανεκλογή 2025
Με τη θέσπιση του Προέδρου του Συμβουλίου Υπουργών του Τόγκο, η θέση του Προέδρου της Δημοκρατίας έγινε εθιμοτυπική και ο Φορ αποχώρησε από την προεδρία. Ανέλαβε πρώτος πρόεδρος του Συμβουλίου Υπουργών στις 3 Μαΐου 2025.

## Παραπομπές



Κατηγορία:Πρόεδροι του Τόγκο
Κατηγορία:Ηγέτες εν ενεργεία
Κατηγορία:Πρωθυπουργοί του Τόγκο
Γκνασινγκμπέ Εγιαντεμά

Ο **Γκνασινγκμπέ Εγιαντεμά** (ή και Εγιαντέμα) (*Gnassingbé Eyadema*, 26 Δεκεμβρίου 1935 - 5 Φεβρουαρίου 2005) ήταν Πρόεδρος του Τόγκο από το 1967 έως τον θάνατό του.

## Ηγέτης του Τόγκο
Πήρε μέρος σε δύο επιτυχή στρατιωτικά πραξικοπήματα, τον Ιανουάριο του 1963 και τον Ιανουάριο του 1967 και έγινε πρόεδρος στις 14 Απριλίου του 1967.

Κέρδισε 3 προεδρικές εκλογές και κατάφερε να παραμείνει στην εξουσία.
Το αρχικό του όνομα ήταν Ετιέν αλλά το άλλαξε αργότερα. Υπηρέτησε στο γαλλικό στρατό (1953–1961), στην Αλγερία και την Ινδοκίνα. Στις 13 Ιανουαρίου 1963 ανέτρεψε σε πραξικόπημα τον Πρόεδρο Σιλβάνους Ολίμπιο και φέρεται ο ίδιος να έριξε τη φονική σφαίρα σε αυτόν.
Τότε διορίστηκε αρχηγός του Στρατού.

Στην επέτειο του πραξικοπήματος του 1963, ο Εγιαντέμα έκανε νέο πραξικόπημα (1967) και έγινε πρόεδρος. Κέρδισε τις εκλογές του 1972, 1979 και 1986, χωρίς αντίπαλο. Το 1991 εξουδετερώθηκε απόπειρα πραξικοπήματος και ανατροπής του.

Αργότερα, προέβη σε νέο Σύνταγμα και τη διεξαγωγή φερόμενων δημοκρατικών εκλογών, το 1993, στις οποίες εξελέγη με μεγάλο ποσοστό, σε αντίθεση με το 1998, που επανεξελέγη με ελάχιστη διαφορά, εν μέσω κατηγοριών για δολοφονίες πολιτικών του αντιπάλων.

Το Δεκέμβριο του 2002 με αναθεώρηση του Συντάγματος η θητεία του Προέδρου έγινε χωρίς όρια και ο Εγιαντέμα επετράπη να διεκδικήσει και νέα θητεία- ρεκόρ. Την 1η Ιουνίου του 2003 επανεξελέγη με 57,2%.

Ήταν πρόεδρος του Οργανισμού Αφρικανικής Ενότητας την περίοδο 2000-2001 και βοήθησε ως μεσολαβητής στον τερματισμό του εμφυλίου πολέμου στην Ακτή Ελεφαντοστού, το 2002.

### Επιζήσας αεροπορικής τραγωδίας
Ο Εγιαντεμά ήταν το μοναδικό πρόσωπο που επέζησε όταν ένα αεροσκάφος στο οποίο επέβαιναν πολιτικοί συνετρίβη στις 24 Ιανουαρίου του 1974 σε απομακρυσμένη τοποθεσία στα βόρεια του Τόγκο. Ο πρόεδρος ήταν μέσα στο αεροπλάνο, αλλά σώθηκε. Το γεγονός της συντριβής αποδόθηκε σε δολιοφθορά και περιγράφηκε ως απόπειρα δολοφονίας του Εγιαντεμά. Έπειτα από το ατύχημα, ο Εγιαντεμά άλλαξε το όνομά του από Ετιέν σε Γκνασινγκμπέ, για να θυμίζει την ημερομηνία της συντριβής που έγινε με το αεροπλάνο και του γεγονότος ότι ήταν ο μοναδικός επιζήσας. Στο χώρο του δυστυχήματος τοποθετήθηκε μνημείο που εικονίζει όρθιο τον Εγιαντεμά.

### Θάνατος
Πέθανε ενώ μεταφερόταν για επείγουσα νοσηλεία, από καρδιακή προσβολή, το 2005. Την περίοδο του θανάτου  του, ήταν ο μακροβιότερος ηγέτης της Αφρικής.

Ο γιος του, Φωρ Γκνασινγκμπέ, τον διαδέχτηκε στην προεδρία του Τόγκο.

## Παραπομπές


## Εξωτερικοί σύνδεσμοι
*Νεκρολογία στο BBC.

Κατηγορία:Πρόεδροι του Τόγκο
Άλεν Στακ

Ο **Άλεν Στακ** (*Allen McIntyre Stack*, 23 Ιανουαρίου 1928 - 12 Σεπτεμβρίου 1999) ήταν Αμερικανός κολυμβητής, ολυμπιονίκης στα 100μ. ύπτιο.

## Βιογραφία
Γεννήθηκε στο Κονέκτικατ και στους Ολυμπιακούς Αγώνες του 1948 στο Λονδίνο κατέκτησε χρυσό μετάλλιο στα 100μ. ύπτιο της κολύμβησης. Από το 1948 μέχρι το 1951, πέτυχε 6 παγκόσμια ρεκόρ στο ύπτιο και 22 εθνικά. Μπήκε στο International Swimming Hall of Fame το 1979.Το 1952,ο Stack προσπάθησε να διατηρήσει τον ολυμπιακό τίτλο του, όμως λίγο πριν τη διεξαγωγή του αγώνα έπεσε από τη μοτοσικλέτα του και κολύμπησε με δεμένο χέρι, με αποτέλεσμα να αρκεστεί στην  4η θέση. Παντρεύτηκε την Elizabeth Loy Marks  και πέθανε από καρκίνο των οστών, το 1999.

## Παραπομπές


Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες
Buffy the Vampire Slayer

Το ***Buffy the Vampire Slayer*** είναι αμερικάνικη τηλεοπτική σειρά που έκανε πρεμιέρα στις 10 Μαρτίου 1997 και ολοκληρώθηκε στις 20 Μαΐου 2003, με πρωταγωνίστρια την Σάρα Μισέλ Γκέλαρ. Δημιουργήθηκε από τον συγγραφέα και σκηνοθέτη Τζος Ουέντον και την προσωπική εταιρεία παραγωγής του, Mutant Enemy Productions.

Κεντρικός χαρακτήρας της σειράς είναι η **Μπάφφυ Σάμμερς** (Buffy Summers) και πρωτοεμφανίστηκε στην κινηματογραφική ταινία του 1992 
"Buffy the Vampire Slayer" πριν μεταπηδήσει τόσο στην τηλεοπτική σειρά όσο και στην ομώνυμη σειρά κόμικς. Η πρώτη *ενσάρκωση* του χαρακτήρα έγινε από την ηθοποιό Kristy Swanson στην ταινία, ενώ στην τηλεοπτική σειρά το ρόλο ερμήνευσε η Σάρα Μισέλ Γκέλαρ (Sarah Michelle Gellar). 

Η σειρά παρακολουθεί τη ζωή της νεαρής Μπάφφυ, η οποία ανακαλύπτει ότι κατέχε το χάρισμα να καταπολεμά και να εξολοθρεύει βαμπίρ, δαίμονες, και γενικά τις δυνάμεις του σκότους.

## Διανομή
* Σάρα Μισέλ Γκέλαρ ως Μπάφφυ Σάμμερς (145 επεισόδια, 1997-2003) 
*Νίκολας Μπρέντον ως Ζάντερ Χάρρις (145 επεισόδια, 1997-2003)
*Άλισον Χάνιγκαν ως Γουΐλοου Ρόζενγμπεργκ (144 επεισόδια, 1997-2003)
*Άντωνι Χεντ ως Ρούμπερτ Τζάιλς (122 επεισόδια, 1997-2003)
*Τζέιμς Μάστερς ως Σπάικ (97 επεισόδια, 1997-2003)
*Έμμα Κολφιλντ ως Ανίγια (85 εεπισόδια, 1998-2003)
*Μισέλ Τράτσενμπεργκ ως Ντον Σάμμερς (66 επεισόδια, 2000-2003)
*Κριστίν Σουθερλαντ ως Τζόυς Σάμμερς (58 επεισόδια, 1997-2002)
*Καρίσμα Κάρπεντερ ως  Κορντήλια Τσέις (57 επεισόδια, 1997-1999)
*Ντέιβιντ Μπορεάναζ ως  Έιντζελ/ Άγγελος (57 επεισόδια, 1997-2003)

## Εξωτερικοί σύνδεσμοι

* 
* ''The Buffyverse Wiki''

Κατηγορία:Αμερικανικές τηλεοπτικές σειρές
Κατηγορία:Βαμπίρ στην ποπ κουλτούρα
Κατηγορία:Φεμινιστικά έργα
Κατηγορία:Τηλεοπτικές σειρές του The WB
Κατηγορία:Τηλεοπτικές σειρές του UPN
Κατηγορία:Τηλεοπτικά προγράμματα που έγιναν κόμικς
Κατηγορία:Δαίμονες στην τηλεόραση
Σουλέικα Ριβέρα

Η **Σουλέικα Ριβέρα** (πλήρες όνομα: *Zuleyka Jerrís Rivera Mendoza* Σουλέικα Χερίς Ριβέρα Μεντόσα, γεννήθηκε 3 Οκτωβρίου 1987) είναι Πορτορικανή ηθοποιός, μοντέλο και Μις Υφήλιος το 2006. 

Γεννήθηκε στο Καγιέι και μεγάλωσε στο Σαλίνας του Πουέρτο Ρίκο. Πριν κερδίσει τον τίτλο της Μις Πουέρτο Ρίκο, κέρδισε αρχικά τον τοπικό διαγωνισμό Μις Σαλίνας. Ήταν επίσης 1η αναπληρωματική Μις Έφηβη Πουέρτο Ρίκο. 

Έκπροσώπησε τη χώρα της, στο διαγωνισμό Μις Υφήλιος 2006, στο Λος Άντζελες στην Καλιφόρνια. Κέρδισε τον τίτλο της Μις Υφήλιος, και έγινε η πέμπτη νικήτρια από το Πουέρτο Ρίκο.

## Προσωπική ζωή
Από το 2010 μέχρι το 2013 ήταν ζευγάρι με τον πρώην καλαθοσφαιριστή των Ντάλας Μάβερικς, Χοσέ Χουάν Μπαρέα και μαζί απέκτησαν έναν γιο, τον Σεμπαστιάν Χοσέ Μπαρέα Ριβέρα (γενν. 18 Φεβρουαρίου 2012).

## Παραπομπές


## Εξωτερικοί σύνδεσμοι
* Η Ριβέρα στην Internet Movie Database

Κατηγορία:Μις Υφήλιος
Κατηγορία:Πορτορικανές μοντέλα
Κατηγορία:Πορτορικανοί ηθοποιοί
Ζωρζ Ζακ Νταντόν

Ο **Ζωρζ Ζακ Δαντόν** (*Georges Danton*, 26 Οκτωβρίου 1759 - 5 Απριλίου 1794) ήταν ένας από τους σημαντικότερους ηγέτες της Γαλλικής Επανάστασης. Γιος εισαγγελέα, ο Δαντών, όπως επικράτησε να γράφεται στην ελληνική, σπούδασε νομικά και εργάστηκε ως δικηγόρος. Πήρε μέρος στην επανάσταση του 1789, αρχικά ως επικεφαλής της περιοχής των Κορδελιέρων και στη συνέχεια ως πρόεδρος της ομώνυμης ριζοσπαστικής λέσχης. Το 1791, ύστερα από την αποτυχία μιας εξέγερσης, που ακολούθησε την αναχώρηση του Λουδοβίκου ΙΣΤ', κατέφυγε στο Λονδίνο. Σύντομα όμως επέστρεψε και αμέσως ασχολήθηκε με την οργάνωση της επανάστασης του Αυγούστου 1792, που οδήγησε στην ανατροπή της δυναστείας. Ύστερα από την επιτυχία αυτή της εξέγερσης, διορίστηκε υπουργός Δικαιοσύνης. 

## Στη γαλλική επανάσταση
Υπήρξε μέλος της επαναστατικής κομμούνας και του επαναστατικού συμβουλίου. Αναδείχτηκε σε πραγματική ψυχή της Γαλλικής επανάστασης, όταν αυτή κινδύνεψε να καταπνιγεί ύστερα από την εισβολή των Πρώσων. Στις κρίσιμες εκείνες περιστάσεις, έχοντας ως σύνθημά του πως για να σωθεί η επανάσταση «χρειάζεται τόλμη και περισσότερη τόλμη», αντιτάχτηκε στη μεταφορά της κυβέρνησης από το Παρίσι σε άλλη ασφαλέστερη περιοχή. Όπλισε τους αγρότες και τους εργάτες, πήρε δραστικά μέτρα εναντίον των εσωτερικών εχθρών της επανάστασης και ανέλαβε έντονες διπλωματικές πρωτοβουλίες, για να σπάσει το μέτωπο των εχθρών στο εξωτερικό.

Περίφημος ρήτορας και ευέλικτος πολιτικός ο Δαντόν υπήρξε εμπνευστής της Επιτροπής Κοινής Σωτηρίας και ηγέτης της ως τον Ιούλιο του 1793. Την επόμενη χρονιά θεωρήθηκε ύποπτος συμβιβαστικών τάσεων και κατηγορήθηκε για οικονομικά σκάνδαλα, με αποτέλεσμα να καταδικαστεί και να εκτελεστεί στις 5 Απριλίου 1794, μαζί με τους κυριότερους οπαδούς του, στην γκιλοτίνα. Τα τελευταία λόγια του Δαντόν λίγο πριν την καρατόμησή του ήταν: "Σε λίγο θα περάσω στην ανυπαρξία, όμως το όνομά μου θα ζήσει στο Πάνθεο της Ιστορίας".

## Παραπομπές


## Εξωτερικοί σύνδεσμοι
* 

 
Κατηγορία:Γάλλοι επαναστάτες
Κατηγορία:Γαλλική Επανάσταση
Μεγάλη Παναγία Χαλκιδικής

πλαίσιο|μικρογραφία|Γυμνάσιο Μεγάλης Παναγίας
Η **Μεγάλη Παναγία**, παλαιότερα γνωστή ως **Ρεβενίκια**, είναι κωμόπολη της Χαλκιδικής η οποία βρίσκεται στις υπώρειες του όρους Χτίκελα, μεταξύ των χερσονήσων Σιθωνίας και Αγίου Όρους, σε απόσταση 16 χλμ. από τη θάλασσα. Η απόστασή της από το κέντρο της Θεσσαλονίκης είναι περίπου 80 χιλιόμετρα. Αποτελούσε την έδρα του δήμου Παναγίας. Από το 942 μ.Χ. έχουμε τις πρώτες γραπτές μαρτυρίες για την Αραβενίκαια ή Αραβενίκεια. Οι κάτοικοι ασχολούνται με την κτηνοτροφία, υλοτομία, γεωργία και τα μεταλλεία. Στην απογραφή του 2001 είχε πληθυσμό 2.592 κατοίκων.

## Υποδομή
Στον οικισμό υπάρχει 12θέσιο Δημοτικό Σχολείο, 2θέσιο νηπιαγωγείο, γυμνάσιο, ποδοσφαιρική ομάδα, αγροτικό ιατρείο, δημαρχείο, Κ.Α.Π.Η, Κ.Δ.Α.Π, πολιτιστικό σύλλογο, και σύλλογο γυναικών.

Το Γυμνάσιο Μεγάλης Παναγίας εγκαινιάστηκε το 1983. Βρίσκεται σε μία περίοπτη τοποθεσία και περικλείεται από πλούσιο πευκοδάσος. Διαθέτει γήπεδο μπάσκετ και βόλεϊ, εργαστήριο πληροφορικής, εργαστήριο φυσικών επιστημών, αίθουσα βιβλιοθήκης με πλούσια βιβλιογραφία, εργαστήριο τεχνολογίας, αίθουσα προβολών και  αίθουσες όπου φιλοξενούνται τα  τμήματα των μαθητών. Το κτίριο έχει αναβαθμιστεί ενεργειακά καθιστώντας το, πολύ λειτουργικό και όμορφο.

Στη Μεγάλη Παναγία υπάρχουν πολλοί ναοί και εξωκλήσια, με σημαντικότερο αυτόν της Κοίμησης της Θεοτόκου, που βρίσκεται 2 χιλιόμετρα από τον οικισμό, η Παναγούδα, που χρονολογείται από τις αρχές του 11ου αιώνα και ο Ναός του Αγίου Βασιλείου (1955).

## Ιστορία
Ο οικισμός υπήρχε από τα βυζαντινά χρόνια με το όνομα Ρεβενίκια. Από το 942 μ.Χ. έχουμε τις πρώτες γραπτές μαρτυρίες για την Αραβενίκαια ή Αραβενίκεια. Η ονομασία αυτή δόθηκε στην περιοχή προς τιμή της νίκης των ντόπιων κατοίκων κατά των Αράβων το 904 μ.Χ. Μάλιστα για άγνωστη χρονική περίοδο στις πηγές αναφέρεται το Καπετανίκιον της Αραβενικείας. Το χωριό μετονομάστηκε το 1926 σύμφωνα με την παράδοση που μιλά για ένα όραμα που είδε μια γιαγιά. Στο όραμα είδε μια μαυροφορεμένη γυναίκα που της υπέδειξε να αναφέρει στους προύχοντες του χωριού να σκάψουν σε ένα συγκεκριμένο χώρο. Η γιαγιά φοβήθηκε να το αναφέρει για να μην την περιγελάσουν. Το όνειρο επαναλήφθηκε και δεύτερη και τρίτη φορά. Όταν το ανέφερε, οι προύχοντες του χωριού την κορόιδεψαν κατ' αρχήν αλλά μετά το θανατικό που έπεσε στα ζώα τους φοβήθηκαν, έσκαψαν και βρήκαν θαμμένη την εικόνα.

Μετά την ανακάλυψη στο σημείο εκείνο χτίστηκε το Ιερό Προσκύνημα το οποίο υπάρχει μέχρι και σήμερα. Η εικόνα κλάπηκε το 1978.

Η Μεγάλη Παναγία υπήρξε ένα από τα μεγαλύτερα χωριά των Μαδεμοχωρίων, ή κατά άλλους του Κοινού του Μαδεμίου, συνεταιρισμού που υπήρξε στη Χαλκιδική από την Τουρκοκρατία και αποτελούσε μορφή συνεταιρισμού εργατών στο Μαντέμ λάκο, Μεταλλείων Κασσάνδρας. Οι κάτοικοι της Μεγάλης Παναγίας συμμετείχαν στην επανάσταση του 1821, μεταξύ αυτών ξεχωρίζει ο Θεόδωρος Αγγέλου.

## Παραπομπές


## Πηγές
* 

## Εξωτερικοί σύνδεσμοι
* Πληροφορίες για τη Μεγάλη Παναγία

Κατηγορία:Δήμος Αριστοτέλη
Κατηγορία:Δήμος Παναγίας
Κατηγορία:Κωμοπόλεις της περιφερειακής ενότητας Χαλκιδικής
Άντριεν ντε Βρις

Ο **Άντριεν ντε Βρις** (*Adriaen de Vries*, περ. 1545 - [15 Δεκεμβρίου] [1626], ορθή προφορά Άντριεν ντε Φρις) ήταν Φλαμανδός γλύπτης, εκπρόσωπος του μανιερισμού, που έζησε κυρίως στην Ιταλία και την κεντρική Ευρώπη. 

Γεννήθηκε περίπου το 1545 στη Χάγη ωστόσο δεν γνωρίζουμε περισσότερες πληροφορίες για τα νεανικά του χρόνια ή την εκπαίδευση του στη γλυπτική. Σύμφωνα με έγγραφα της εποχής, υπήρξε βοηθός στο εργαστήριο του Τζιαμπολόνια στη Φλωρεντία, ενώ την περίοδο από το 1586 έως το 1588 εργάστηκε μαζί με τον Πομπέο Λεόνι στο Μιλάνο. Στη συνέχεια πρόσφερε τις υπηρεσίες του ως γλύπτης στην αυλή του δούκα της Σαβοΐας Κάρολου Εμμανουήλ Α' και περίπου το 1593 εγκαταστάθηκε στην Πράγα, όπου εργάστηκε στην αυλή του προστάτη των τεχνών, αυτοκράτορα Ροδόλφου Β'. Παρέμεινε στην Πράγα μέχρι το θάνατό του, το 1626. 

Στα σημαντικότερα έργα του ντε Βρις περιλαμβάνεται το *Συντριβάνι του Ηρακλή* (1596-1602) στο Άουγκσμπουργκ και τα γλυπτά *Ψυχή με το κουτί της Πανδώρας* (1593), *Ερμής και Ψυχή* (π. 1593, Μουσείο Λούβρου) και *Ο Χριστός στον στύλο*, 1613, Βιέννη, Μουσείο Ιστορίας της Τέχνης 


File:Devries-mercuriocrop.jpg|*Ερμής και Ψυχή*, 1593, Παρίσι, Μουσείο του Λούβρου   
File:Augsburg_Herkulesbrunnen.jpg|*Η Κρήνη του Ηρακλή*, 1597-1600, Άουγκσμπουργκ, Maximilianstraße
File:Gladiator_(de_Vries_1603).jpg|*Μονομάχος*, 1603, Βιέννη, Μουσείο Ιστορίας της Τέχνης
File:Christus_an_der_Geißelsäule_(de_Vries_1613).jpg|*Ο Χριστός στον στύλο*, 1613-15, Βιέννη, Μουσείο Ιστορίας της Τέχνης


## Παραπομπές


## Εξωτερικοί σύνδεσμοι

* Getty Museum
* Rijksmuseum
* Artcyclopedia

Κατηγορία:Φλαμανδοί γλύπτες
Κατηγορία:Γλύπτες της Αναγέννησης
Κατηγορία:Μανιερισμός
Μαγκούστα

Οι **μαγκούστες** ή **Ερπηστίδες** (*Herpestidae*) είναι οικογένεια μικρών θηλαστικών σαρκοφάγων ζώων της υποτάξης των Αιλουρόμορφων. Υπάρχουν τριάντα οκτώ είδη μαγκούστας.

## Πού και πώς ζουν

Μαγκούστες υπάρχουν στην Ασία, Αφρική, Καραϊβική και Νότια Ευρώπη. Ζουν 12 περίπου χρόνια ανά ζεύγη, και κυνηγούν κατά ομάδες. Έχουν οξύτατη όσφρηση και ακοή, καθώς και την ικανότητα να κάνουν άλματα και να σκαρφαλώνουν σε δέντρα. Μπορούν να εξημερωθούν.

Μερικά είδη μπορούν, χάρη στην πονηριά και την ταχύτητά τους, να νικήσουν και να σκοτώσουν γρήγορα φίδια όπως οι κόμπρες.

## Εμφάνιση

Η μαγκούστα έχει μήκος 50-60 εκατοστά χωρίς όμως την ουρά της, η οποία είναι μακριά και φουντωτή και μπορεί να ξεπεράσει τα 50 εκατοστά. Το σώμα της είναι λεπτό και καλύπτεται από μακρύ τρίχωμα που μπορεί να είναι από γκρίζο ως καστανοκόκκινο, και συχνά παρουσιάζει καφετιές κηλίδες. Σε μερικά είδη το τρίχωμα σηκώνεται όταν τσακώνονται κι έτσι το ζώο φαίνεται πιο μεγάλο. Τα πόδια της είναι κοντά, με πέντε δάχτυλα που διαθέτουν κυρτά νύχια και είναι έτσι κατάλληλα για σκάψιμο. Γύρω από τα μεγάλα μάτια της υπάρχει λεπτή λωρίδα άτριχου δέρματος.

## Διατροφή

Η μαγκούστα τρέφεται κυρίως με έντομα, σκουλήκια, σαύρες, φίδια και άλλα μικρά ζώα, αλλά και με πτώματα ζώων, φρούτα και αυγά. Για να φάει αυγά τα πετάει με τα πίσω πόδια της σε βράχους, ώστε να σπάσουν.

## Η μαγκούστα στην Ιστορία

Η αιγυπτιακή μαγκούστα εθεωρείτο ζώο ιερό. Συχνά ζούσε μέσα σε ναούς και αγωνιζόταν σε αρένες με φίδια.

Η ινδική μαγκούστα έχει χρησιμοποιηθεί για βιολογικό έλεγχο. Στις αρχές του 1870 την έφεραν στα νησιά της Καραϊβικής και το 1883 στη Χαβάη, με σκοπό να περιορίσει τους αρουραίους. Τελικά ο αριθμός των αρουραίων δεν μειώθηκε πολύ, αλλά οι μαγκούστες προκάλεσαν διάφορες καταστροφές.

Η μαγκούστα χρησιμοποιείται μέχρι σήμερα σε φιδομαχίες στο νησί Οκινάουα. Την τοποθετούν σε κλουβί μαζί με φίδι και βάζουν στοιχήματα για το ποιος θα νικήσει. Τα τελευταία χρόνια οι φιδομαχίες αυτές έχουν περιοριστεί λόγω αντιδράσεων των οικολογικών οργανώσεων.

## Παραπομπές


Κατηγορία:Ερπηστίδες
Κατηγορία:Θηλαστικά της Αφρικής
Βεσελίν Τοπάλοφ

Ο **Βεσελίν Τοπάλοφ** (*Веселин Александров Топалов*, Ρούσε, Βουλγαρία, 15 Μαρτίου 1975) είναι Βούλγαρος γκρανμαίτρ στο σκάκι και πρώην Παγκόσμιος Πρωταθλητής Σκακιού της FIDE κερδίζοντας το Παγκόσμιο Σκακιστικό Πρωτάθλημα της FIDE το 2005. Στη λίστα ΕΛΟ της FIDE τον Ιανουάριο του 2007, ο Τοπάλοφ ήταν το νούμερο ένα στον κόσμο με 2783 βαθμούς.

## Σκακιστική καριέρα
Τις πρώτες γνώσεις στο σκάκι τις απέκτησε από τον πατέρα του όταν ήταν οκτώ ετών. Το 1989 κέρδισε το Παγκόσμιο Πρωτάθλημα Σκακιού κάτω των 14 ετών στην Αγουαδίγια του Πουέρτο Ρίκο, και το 1990 κέρδισε το ασημένιο μετάλλιο στο Παγκόσμιο κάτω των 16 ετών στην Σιγκαπούρη. Έγινε διεθνής γκρανμαίτρ το 1992. Προπονητής και μάνατζέρ του είναι ο διεθνής μαιτρ Σίλβιο Νταναΐλοβ.

Ο Τοπάλοφ διεκδίκησε ανεπιτυχώς τον τίτλο του αδιαφιλονίκητου Παγκόσμιου Πρωταθλητή σε μία αναμέτρηση με τον "Κλασικό" Παγκόσμιο Πρωταθλητή Βλαντίμιρ Κράμνικ με σκοπό την επανένωσης των τίτλων τον Οκτώβριο του 2006, η οποία έλαβε χώρα στην Ελίστα, πρωτεύουσα της ρωσικής Καλμίκιας. Σε ματς 12 παρτίδων, οι παίκτες αναδείχθηκαν ισόπαλοι 6-6 και ακολούθησαν 4 παρτίδες "τάι-μπρείκ" γρήγορου (ράπιντ) σκακιού, στις οποίες επικράτησε ο Κράμνικ με σκορ 2,5-1,5 και αναδείχθηκε ως ο Επίσημος (Αδιαφιλονίκητος) Παγκόσμιος Πρωταθλητής Σκακιού.

Το Μάιο του 2010 στη Σόφια διεκδίκησε για δεύτερη φορά τον τίτλο, αλλά ηττήθηκε και πάλι στον τελικό του παγκοσμίου πρωταθλήματος από τον Ινδό Βισβανάθαν Άναντ με σκορ 6½–5½.

## Αξιοσημείωτες παρτίδες

Κατά τη διάρκεια του τουρνουά Κόρους το 2008, ο Τοπάλοφ εξαπολύει μια καλά μελετημένη θυσία ίππου εναντίον του Κράμνικ στην 12η κίνηση μιας άκρως θεωρητικής γραμμής και έκτοτε η ρωσική βαριάντα έμεινε σταθερά ]στο προσκήνιο.

**1. δ4 δ5 2. γ4 γ6 3. Ιζ3 Ιζ6 4. Ιγ3 ε6 5. Αη5 θ6 6. Αθ4 δ:γ4 7. ε4 η5 8. Αη3 β5 9. Αε2 Αβ7 10. 0-0 Ιβδ7 11. Ιε5 Αη7 12. Ι:ζ7**

(βλ. διάγραμμα)

**12... Ρ:ζ7 13. ε5 Ιδ5 14. Ιε4 Ρε7 15. Ιδ6 Ββ6 16. Αη4 Παζ8 17. Βγ2 Β:δ4 18. Βη6 Β:η4 19. Β:η7+ Ρδ8 20. Ι:β7+ Ργ8 21. α4 β4 22. Παγ1 γ3 23. β:γ3 β3 24. γ4 Πζη8 25. Ιδ6+ Ργ7 26. Βζ7 Πζ8 27. γ:δ5 Π:ζ7 28. Π:γ6+ Ρβ8 29. Ι:ζ7 Πε8 30. Ιδ6 Πθ8 31. Πγ4 Βε2 32. δ:ε6 Ιβ6 33. Πβ4 Ρα8 34. ε7 Ιδ5 35. Π:β3 Ι:ε7 36. Πζβ1 Ιδ5 37. θ3 θ5 38. Ιζ7 Πγ8 39. ε6 α6 40. Ι:η5 θ4 41. Αδ6 Πη8 42. Π3β2 Βδ3 43. ε7 Ιζ6 44. Αε5 Ιδ7 45. Ιε6 1–0**

## Παραπομπές


## Εξωτερικοί σύνδεσμοι
* 
* 35 αποφασιστικές θέσεις από τις παρτίδες του

Κατηγορία:Βούλγαροι σκακιστές
Άλι Λάρτερ

Η **Άλισον Ελίζαμπεθ "Άλι" Λάρτερ** (*Alison Elizabeth "Ali" Larter*, 28 Φεβρουαρίου 1976) είναι Αμερικανίδα ηθοποιός και πρώην μοντέλο. Γεννήθηκε και μεγάλωσε στο Τσέρι Χιλ του Νιού Τζέρσεϊ.

## Σταδιοδρομία
Η Άλι ξεκίνησε την καριέρα της στο μόντελινγκ με το γνωστό πρακτορείο μοντέλων Ford σε ηλικία 13 ετών. Στα 17 της, εγκαταστάθηκε προσωρινά στην Ιαπωνία. Ένα χρόνο αργότερα, το 1995, ακολούθησε τον τότε φίλο της στο Λος Άντζελες. Σύντομα άρχισε μαθήματα υποκριτικής ακολουθώντας τη συμβουλή ενός φίλου.

Ο πρώτος της επαγγελματικός ρόλος ήρθε το 1997, στην τηλεοπτική σειρά *Chicago Sons*. Αργότερα ακολούθησαν εμφανίσεις σε διάφορες άλλες τηλεοπτικές παραγωγές μεταξύ των οποίων τα *Dawson's Creek*, *Chicago Hope* και *Just Shoot Me*.
Η πρώτη της κινηματογραφική εμφάνιση έγινε το 1999 με τις ταινίες *Varsity Blues* και *House on Haunted Hill* (ελλ. τίτλος "Το Σπίτι στο στοιχειωμένο Λόφο"). Τα επόμενα χρόνια συμμετείχε σε μια σειρά ταινιών απευθυνόμενων κυρίως σε νεανικό κοινό, μεταξύ των οποίων οι εμπορικές επιτυχίες *[[Η εκδίκηση της ξανθιάς|Legally Blonde]]* (ελλ. τίτλος "Η εκδίκηση της ξανθιάς") και *[[Final Destination]]* (ελλ. τίτλος "Βλέπω το Θάνατο σου"). Το 2001, η Άλι εμφανίστηκε στο θεατρικό έργο *The Vagina Monologues* (ελλ. τίτλος "Μονόλογοι Αιδοίων") στη Νέα Υόρκη.

Το 2002, κατετάχθει 40η στη λίστα του περιοδικού *Stuff* με τις "102 Πιο Σέξι Γυναίκες στον Κόσμο".

Το φθινόπωρο του 2006 θα υποδύθηκε τη Niki Sanders στην τηλεοπτική σειρά του NBC *[[Heroes]]*, ενώ πρωταγωνίστησε και στην ταινία *Resident Evil: Extinction (*Σεπτέμβριος 2007).ψ

## Προσωπική Ζωή
Η Άλι είναι για πολλά χρόνια φίλη (και για κάποιο διάστημα και συγκάτοικος) με την επίσης ηθοποιό Έιμι Σμαρτ, με την οποία συμπρωταγωνίστησε στην ταινία *Varsity Blues*. Κατοικούσε για κάποια χρόνια στο Μαϊάμι της Φλόριντα. Από την άνοιξη του 2002 μετακόμησε και παραμένει στη Νέα Υόρκη.

## Άλλα Στοιχεία
*Έχει ύψος 1,76
*Χρώμα Οφθαλμών: Ανοιχτό Μπλε
*Ψευδώνυμο: Allegra Coleman
*Είχε προταθει για το ρόλο της "Αόρατης Γυναίκας" στην ταινία *Fantastic Four*

## Επιλεγμένη Φιλμογραφία

## Παραπομπές


## Εξωτερικοί σύνδεσμοι

*Άλι Λάρτερ στο IMDb

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Νόμοι των αερίων

Στη Φυσική ως **νόμοι των αερίων** χαρακτηρίζονται οι φυσικοί νόμοι που που αφορούν στη συμπεριφορά των αερίων στη φύση. Πιο συγκεκριμένα, οι νόμοι των αερίων περιγράφουν τη συμπεριφορά των αερίων υπό συνθήκες σταθερής πίεσης, όγκου, ποσότητας αερίου και θερμοκρασίας.

Οι βασικοί νόμοι των αερίων ανακαλύφθηκαν έως τα τέλη του 18ου αιώνα, όταν οι επιστήμονες διαπίστωσαν ότι μπορούσαν να προσδιοριστούν σχέσεις μεταξύ της πίεσης, του όγκου και της θερμοκρασίας ενός δείγματος αερίου, οι οποίες ισχύουν κατά προσέγγιση για όλα τα αέρια. Πρόκειται για τους νόμους των Μπόιλ, Γκαι-Λυσάκ και του Σαρλ. Ο συνδυασμός αρκετών εμπειρικών νόμων των αερίων οδήγησε στη διατύπωση του  νόμου των ιδανικών αερίων.

Ως *[[ιδανικά αέρια]]* ή *τέλεια αέρια* χαρακτηρίζονται τα αέρια που ακολουθούν επ' ακριβώς τους νόμους των αερίων. Τέτοια όμως αέρια είναι μόνο υποθετικά, αφού τα αέρια στη φύση αποκλίνουν λιγότερο ή περισσότερο από τα χαρακτηριστικά των ιδανικών αερίων, κι έτσι χαρακτηρίζονται πραγματικά αέρια. Η συμπεριφορά τους περιγράφεται από Πιο λεπτομερείς εξισώσεις κατάστασης, όπως η εξίσωση φαν Ντερ Βάαλς, οι οποίες λαμβάνουν υπόψη τις αποκλίσεις από την ιδανική συμπεριφορά που προκαλούνται από το μέγεθος των μορίων και τις διαμοριακές δυνάμεις.

Οι νόμοι των αερίων ερμηνεύονται από την κινητική θεωρία. Αν ένα αέριο θερμανθεί, τα μόριά του θα κινηθούν ταχύτερα. Έτσι αν αυτό βρίσκεται σ΄ ένα δοχείο, οι συγκρούσεις των μορίων στα τοιχώματα του δοχείου θα γίνουν πιο συχνές με επακόλουθο την αύξηση της πίεσης, του όγκου ή και των δύο μαζί. Αν μειωθεί ο όγκος του δοχείου (περιοριστεί έτσι ο χώρος) οι κρούσεις των μορίων με τα τοιχώματα θα γίνουν συχνότερες και επομένως θα μεγαλώσει η πίεση.

## Δείτε επίσης
* Νόμος του Μπόιλ
* Νόμος Γκαι-Λυσάκ
* Νόμος του Σαρλ

## Εξωτερικοί σύνδεσμοι
* 

Κατηγορία:Θερμοδυναμική
Κατηγορία:Κατάσταση της ύλης
Αλκατράζ

Το **Αλκατράζ** (, ) είναι μια μικρή νησίδα και η επιτόπου ομώνυμη φυλακή στη είσοδο του Κόλπου του Σαν Φρανσίσκο στις ΗΠΑ. 

Η νησίδα αυτή μικρής σχετικής έκτασης, μήκους 530 μέτρων, είναι αρκετά υπερυψωμένη (περίπου 40 μ.)  και στο ψηλότερο σημείο της υπήρχαν οι εγκαταστάσεις των άλλοτε ομώνυμων περίφημων ομοσπονδιακών φυλακών από τις οποίες η όποια απόδραση θεωρείτο αδύνατη. Σε μια πλευρά των κτιρίων των φυλακών βρίσκεται εγκατεστημένος ο ομώνυμος φάρος ύψους 70 μέτρων από επιφάνεια θαλάσσης.

Στις 4 Μαΐου του 1946 σημειώθηκε σοβαρότατη εξέγερση των κρατουμένων που εξελίχθηκε σε διήμερη μάχη, η οποία τελικά κατεστάλη από επέμβαση μονάδων του αμερικανικού πολεμικού ναυτικού με αποτέλεσμα 3 κρατούμενοι και 2 φύλακες να χάσουν τη ζωή τους και να τραυματιστούν περισσότερα από 15 άτομα. 

Στις 11 Ιουνίου του 1962 από τις εν λόγω φυλακές κατάφεραν να δραπετεύσουν οι Φρανκ Μόρρις, Τζον Άγκλιν και Κλάρενς Άγκλιν που θεωρείται πως ήταν και οι μοναδικοί που κατάφεραν ποτέ να αποδράσουν, στην ιστορία των φυλακών αυτών. Η ιστορία αυτής της απόδρασης έχει μεταφερθεί και στη κινηματογραφική σκηνή με τον τίτλο "Escape from Alcatraz" (Απόδραση από το Αλκατράζ).

Από τις 21 Μαρτίου του 1963 οι ομοσπονδιακές αυτές φυλακές έπαψαν να λειτουργούν, όχι όμως και ο φάρος.

Τοπογραφική ομοιότητα με τις φυλακές Αλκατράζ παρουσίαζαν και οι ελληνικές πρώην ναυτικές φυλακές της Ψυτάλλειας, έναντι της εισόδου του λιμένα Πειραιώς.

## Ιστορία

Την νήσο Αλκατράζ φέρεται πως πρώτος την ανακάλυψε ο Ισπανός Πλοίαρχος Χουάν Μανoυέλ ντε Αγιάλα (*Juan Manuel de Ayala*) το 1775 και την ονόμασε "Isla de los Alcatraces" (*Η Νήσος των Πελεκάνων*) από ένα πτηνό αυτού του είδους που είδε στο νησί. Το Υπουργείο Δικαιοσύνης των ΗΠΑ χρησιμοποίησε το νησί αρχικά για να κτίσει στρατιωτικές φυλακές που λειτούργησαν κατά την περίοδο 1868-1933. Από το 1934 στο νησί κρατούνταν εγκληματίες του κοινού ποινικού δικαίου. Ως φυλακές έπαψαν να λειτουργούν το 1963 (επισήμως 23 Μαΐου). Μετά από κινητοποιήσεις φυσιολατρικών οργανώσεων που ξεκίνησαν το 1969 και αργότερα κατέλαβαν τη νήσο το 1971 αποφασίστηκε τελικά από το 1972 ν΄ αποτελέσει τμήμα του Εθνικού Ψυχαγωγικού Πάρκου της περιοχής όπου και παραμένει σήμερα ως επισκέψιμος χώρος. από το 1868 ως το 1963 στα 95 χρόνια λειτουργίας οι φυλακές του βράχου να θεωρούνται ως οι μοναδικές στην Αμερική που δεν έγινε απόδραση (πολλές απόπειρες καμία όμως επιβεβαιωμένη)

Οι εγκαταστάσεις έχουν γίνει πολλές φορές τόπος γυρισμάτων ταινιών όπως π.χ The Rock  (Ο Βράχος) με τον Σον Κόνερι το 1996...

## Φωτοθήκη

## Παραπομπές


## Εξωτερικοί σύνδεσμοι
* 


Αλκατραζ
Αλκατραζ
Κατηγορία:Σαν Φρανσίσκο
Κινητική θεωρία

Η **κινητική θεωρία** είναι η θεωρία εκείνη που εξηγεί τη θερμοδυναμική συμπεριφορά των ατόμων της ύλης και ειδικότερα εκείνης των αερίων, αντιμετωπίζοντάς τα ως σύνολα μεγάλου πλήθους σωματιδίων, τα οποία υπακούν στους νόμους της κλασικής μηχανικής του Νεύτωνα.

## Γενικά
alt= Γραφική παράσταση της κατανομής Maxwell-Boltzman, θεμέλιο της κινητικής θεωρίας.|Γραφική παράσταση της κατανομής Maxwell-Boltzman, θεμέλιο της κινητικής θεωρίας.|frame

Σύμφωνα με την κινητική θεωρία, η θερμική ενέργεια ενός συστήματος είναι το άθροισμα της κινητικής ενέργειας των σωματιδίων που το αποτελούν. Συνεπώς η θερμοκρασία ενός σώματος εκφράζει το μέτρο της μέσης κινητικής ενέργειας των σωματιδίων που το απαρτίζουν. Όταν ένα σύστημα προσλαμβάνει θερμότητα, ουσιαστικά προσλαμβάνει ενέργεια και τα σωματίδιά του κινούνται ταχύτερα, οπότε η θερμοκρασία του ανεβαίνει.

Η μεγάλη αξία της κινητικής θεωρίας έγκειται στο γεγονός πως κατάφερε να ερμηνεύσεις τους Νόμους των αερίων, οι οποίοι είχαν διατυπωθεί από πειραματικά δεδομένα έναν και πλέον αιώνα νωρίτερα. Αρχικά έδωσε απαντήσεις για το μοντέλο που αποκαλούμε "ιδανικό αέριο" και συνεχίζει με πιο περίπλοκα μοντέλα της ύλης, εκμεταλλευόμενη την ισχύ που διαθέτουμε με τα σημερινά υπολογιστικά συστήματα.

## Η Συνάρτηση Πυκνότητας Πιθανότητας
Η γενική συνάρτηση της πυκνότητας πιθανότητας σε ένα σύστημα θερμοκρασίας Τ εκφράζει το πλήθος dn σωματίδια να έχουν ταχύτητες στο διάστημα [v,\,v+dv] ως:
 dn = f(v)dv 
όπου η αντίστοιχη συνάρτηση πιθανότητας είναι:

f(v) = \sqrt{\left(\frac{m}{2 \pi kT}\right)^3}\, 4\pi v^2\, \exp\left(- \frac{mv^2}{2kT}\right) 

Ο σημερινός της ορισμός προϋποθέτει ικανό στατιστικό υπόβαθρο αλλά μια απλούστερη και πιο κατανοητή παρουσίαση μπορεί να βρει κανείς σε πρωτότυπες εργασίες του Maxwell, οι οποίες διατυπώθηκαν για πρώτη φορά το 1859, χρησιμοποιώντας απλή άλγεβρα και στοιχειώδη γεωμετρικά επιχειρήματα.

## Βλέπε επίσης
* Στατιστική μηχανική

## Εξωτερικοί Σύνδεσμοι
* "The Maxwell Speed Distribution" from The Wolfram Demonstrations Project at Mathworld.

## Παραπομπές


Κατηγορία:Αέρια
Κατηγορία:Θεμελιώδεις έννοιες της φυσικής
Κατηγορία:Θερμοδυναμική
Εντροπία πληροφοριών

Η **εντροπία** στη θεωρία πληροφορίας  είναι ένα «μέτρο αβεβαιότητας» που διακατέχει ένα σύστημα.

Ο όρος *εντροπία* χρησιμοποιήθηκε αρχικά στη θερμοδυναμική (βλ. εντροπία).
Στη θεωρία πληροφορίας εισήχθη από τον Κλωντ Σάνον το 1948 και γι' αυτό ονομάζεται και *εντροπία του Σάννον*. Η χρήση του ίδιου όρου με τη θερμοδυναμική εντροπία, παρότι μπορεί να προκαλέσει σύγχυση, υιοθετήθηκε από τον Σάνον μετά και από παρότρυνση ενός άλλου σπουδαίου μαθηματικού, του Τζον φον Νόιμαν, ο οποίος φέρεται ότι είχε πει στον Σάνον:

:«*Πρέπει να το ονομάσεις εντροπία για δύο λόγους: Πρώτον, η συνάρτηση αυτή χρησιμοποιείται ήδη στη θερμοδυναμική με το ίδιο όνομα. Δεύτερο, και σημαντικότερο, ο περισσότερος κόσμος δεν γνωρίζει τι πραγματικά είναι η εντροπία, και αν χρησιμοποιείς τον όρο εντροπία σε ένα αντεπιχείρημα θα κερδίζεις πάντα*».

Η εντροπία της θερμοδυναμικής μπορεί να αντιστοιχιστεί με την εντροπία στη θεωρία πληροφορίας.

## Ορισμός

Έστω ένα πείραμα τύχης με n πιθανά αποτελέσματα. Θεωρούμε την τυχαία μεταβλητή X και τα απλά ενδεχόμενα x_1, \ldots, x_n που πραγματοποιούνται με πιθανότητες p_1, \ldots, p_n και (\sum_{i=1}^n p_i=1) αντίστοιχα. 

Η εντροπία ορίζεται ως:
:H(X)=\sum_{i=1}^np_i\log_2 \left(\frac{1}{p_i}\right)=-\sum_{i=1}^np_i\log_2 p_i,
με την σύμβαση 0\log_20=0.

## Παραδείγματα

### Δοκιμή Bernoulli

[right|thumb|Η εντροπία σε μία [κατανομή Μπερνούλλι|δοκιμή Bernoulli ως συνάρτηση της πιθανότητας επιτυχίας \Pr(X=1)=p.]]

Έστω μία δοκιμή Bernoulli με πιθανότητα επιτυχίας p. Συγκεκριμένα μπορούμε να θεωρήσουμε ένα δοχείο με N μπάλες, N p από τις οποίες είναι λευκές και N(1-p) μαύρες από το οποίο επιλέγουμε τυχαία μία μπάλα. Η εντροπία της δοκιμής δίνεται από τον τύπο
:H(X) = - p \cdot \log_2 p - (1-p) \cdot \log_2 (1-p).

Αν όλες οι μπάλες είναι λευκές ή όλες είναι μαύρες (p=1 ή p=0 αντίστοιχα), τότε ξέρουμε με σιγουριά το αποτέλεσμα του πειράματος και η εντροπία είναι 0. Τη μέγιστη αβεβαιότητα για το αποτέλεσμα την έχουμε όταν οι μισές μπάλες είναι λευκές και οι μισές μαύρες, p=0.5.

### Ισοπίθανα γεγονότα

Έστω η τυχαία μεταβλητή X μπορεί να πάρει n τιμές που είναι ισοπίθανες μεταξύ τους, δηλαδή p_i = 1/n. Η εντροπία τότε είναι:
:H(X) = -\sum_{i=1}^n\frac1n\log_2\frac1n=\log_2n.
Έτσι σε μια πηγή πληροφορίας χωρίς μνήμη (η εμφάνιση ενός συμβόλου δεν εξαρτάται από την εμφάνιση κάποιου άλλου συμβόλου) και στην οποία όλα της τα σύμβολα είναι ισοπίθανα τότε έχουμε μέγιστη τιμή εντροπίας H_{\max}.

Παρατηρούμε ότι η εντροπία αυξάνει με τον αριθμό των καταστάσεων.

## Παραπομπές


* Shigeru Furuichi, Flavia-Corina Mitroi-Symeonidis, Eleutherius Symeonidis, On some properties of Tsallis hypoentropies and hypodivergences, Entropy, 16(10) (2014), 5377-5399; DOI:10.3390/e16105377
* Shigeru Furuichi, Flavia-Corina Mitroi, Mathematical inequalities for some divergences, Physica A 391 (2012), pp. 388-400, DOI:10.1016/j.physa.2011.07.052; ISSN 0378-4371
* Shigeru Furuichi, Nicuşor Minculete, Flavia-Corina Mitroi, Some inequalities on generalized entropies, J. Inequal. Appl., 2012, 2012:226. DOI: 10.1186/1029-242X-2012-226

Κατηγορία:Θεωρία της Πληροφορίας